《秋江离思图》
明代·林鸿

粤城衰柳拂金堤，雨里秋襟惜解携。
客散江亭闻断雁，酒醒沙馆候鸣鸡。
枫桥夜冷吴讴起，笠泽天寒楚望迷。
天路云山从此别，一封愁札为君题。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。